नहरी किसानों को फसलों के लिए मिलेगा एक और पानी
नहर मंत्री बोले - पंजाब गवर्नमेंट कोई हाइएस्ट अथॉरिटी नहीं है, चंडीगढ़ में चल रही थी बीबीएमबी की बैठक
पॉलीटिकलरिपोर्टर | बीकानेर
जैसलमेरऔर बीकानेर के किसानों को उनकी फसलों के लिए एक पानी और मिलेगा। इसका फैसला गुरुवार को चंडीगढ़ में हुई भाखड़ा ब्यास मैनेजमेंट बोर्ड की बैठक में हुआ। इधर, राजस्थान विधानसभा में नहरी पानी के मुद्दे पर बहस चल रही थी और दूसरी तरफ चंडीगढ़ में बोर्ड की बैठक। कोलायत विधायक भंवर सिंह भाटी ने विधानसभा में इस मुद्दे पर स्थगन प्रस्ताव रखा था। जल संसाधन मंत्री डॉ. रामप्रताप ने अपने जवाब में कहा कि पंजाब गवर्नमेंट कोई हाइएस्ट अथॉरिटी नहीं है कि वह हमें पानी दे। बीबीएमबी हाइएस्ट अथॉरिटी है और आज उसकी बैठक चल रही है।कोलायत विधायक भंवर सिंह भाटी ने कहा कि चार दिन बाद इंदिरा गांधी नहर परियोजना क्षेत्र के किसानों को सिंचाई का पानी नहीं मिलेगा। उन्होंने मंत्री से निवेदन किया कि किसानों को रबी की फसल के लिए कम से कम एक बारी पानी, अ,ब और तीन समूह में छह मार्च से छह अप्रैल तक दिया जाए। गौरतलब है कि गत वर्ष दिसंबर में पंजाब के फिरोजपुर फीडर के बीच नहर का पटड़ा टूटने से राजस्थान में किसानों की बारियां पिट गई थीं। इसे लेकर काफी आंदोलन भी हुए।
बीबीएमबी देगी 17 दिन के लिए पानी : भाखड़ाब्यास मैनेजमेंट बोर्ड (बीबीएमबी) की गुरुवार को चंडीगढ़ में हुई बैठक में 17 दिन के लिए राजस्थान की इंदिरा गांधी नहर को पानी देने का फैसला किया है। हनुमानगढ़ जोन के मुख्य अभियंता राजकुमार चौधरी ने बताया कि बोर्ड 23 मार्च तक पानी देगा। उसके बाद सिंचाई के लिए पानी नहीं मिलेगा।
किसानों को मिलेगा अतिरिक्त पानी
जलसंसाधनमंत्री डॉ. रामप्रताप ने शून्यकाल में इस संबंध में उठाए गए मुद्दे पर हस्तक्षेप करते हुए कहा कि पंजाब सरकार पानी देने के लिए उच्चतम प्राधिकारी नहीं है। बल्कि बीबीएमबी इसके लिए प्राधिकार रखती है। उन्होंने कहा कि बीबीएमबी के चेयरमैन से उनकी बात हुई है और किसानों को जितना पानी अतिरिक्त देय होगा वह निश्चित तौर पर दिया जाएगा।
50दिन बाद पानी मिला
कोलायतविधायक भंवर सिंह भाटी ने सदन को बताया कि दो दिसंबर को फिरोजपुर फीडर के बीच पंजाब के हिस्से वाला पटड़ा क्षतिग्रस्त हो गया था। उसकी वजह से 26 दिन तक इंदिरा गांधी नहर जो नौ हजार क्यूसेक पानी लेती थी उसका पानी घटाकर मात्र तीन-साढ़े तीन हजार क्यूसेक कर दिया गया। उसकी वजह से सैकंड फेज आरडी 620 से आरडी 1254 तक बीकानेर और जैसलमेर जिले के किसान बुरी तरह प्रभावित हुए। जो पटड़ा दो-चार दिन में ठीक होना चाहिए था उसे ठीक होने में 26 दिन लगे। उसकी वजह से दोनों जिलों के किसानों को 50 दिन बाद सिंचाई का पानी मिला।
hin_Deva hin_Deva bho_Deva hin_Deva hin_Deva hin_Deva hin_Deva bho_Deva hin_Deva